
PATVIRTINTA
		                               	Jonavos rajono savivaldybės tarybos
        		        		2021 m.  balandžio 29  d.					                      sprendimu Nr. 1TS-
JONAVOS RAJONO SAVIVALDYBĖS PREKYBOS VIEŠOSIOSE VIETOSE IR RINKLIAVŲ NUSTATYMO NUOSTATAI

I. BENDROSIOS NUOSTATOS

1. Jonavos rajono savivaldybės prekybos viešosiose vietose ir rinkliavų nustatymo nuostatai (toliau – Nuostatai) nustato bendruosius mažmeninės prekybos ar paslaugų teikimo Jonavos rajono savivaldybės viešosiose vietose reikalavimus (įskaitant paslaugų teikimą pramoginiais įrenginiais), prekybos savos gamybos žemės ūkio ir maisto produktais viešose vietose reikalavimus, prekybos (paslaugų teikimo) vietas ir jų suteikimo būdus, prekybos (paslaugų teikimo) būdus, reikalavimus prekybos (paslaugų teikimo) įrangai, pardavėjo (paslaugų teikėjo) pareigas, leidimų prekiauti (teikti paslaugas) išdavimo principus, reglamentuoja rinkliavos dydžius, mokėjimo tvarką, lengvatas, grąžinimo tvarką, apskaitą ir kontrolę. 
2. Pagrindinės sąvokos:
2.1. Prekyba viešosiose vietose – veikla, susijusi su mažmeniniu prekių pardavimu-pirkimu, paslaugų teikimu viešosiose vietose nuo (iš) laikinųjų prekybos įrenginių, kioskų, paviljonų, prekybai pritaikytų automobilių ar automobilių priekabų, lauko kavinėse.
2.2. Viešoji vieta – vieta, kurioje vykdoma prekyba, teikiamos paslaugos, laikytina savivaldybės teritorijoje esanti savivaldybei ar valstybei nuosavybės teise priklausanti ar patikėjimo teise valdoma teritorija (išskyrus išnuomotą ar perduotą naudotis teritoriją), kurioje teikiamos paslaugos, taip pat vykdoma prekyba nuo (iš) laikinųjų prekybos įrenginių, kioskų, paviljonų, prekybai pritaikytų automobilių ar priekabų, lauko kavinių).
2.3. Laikinieji prekybos įrenginiai - sukomplektuota ir lauke pastatyta įranga (prekystaliai, vežimėliai, stalai, kėdės, skėčiai, tvorelės, pakylos ir pan.), skirta prekybai, taip pat pramoginiai įrenginiai.
2.4. Kioskas - smulkios prekybos reikmėms skirtas nedidelis lengvų konstrukcijų pastatas, kurio užimamas žemės plotas yra ne didesnis kaip 15 kv. m ir kurio dalis sienų (jų viršutinės dalys) įstiklintos ir prekyba vyksta per priekinėje sienoje esančią vitrinos angą.
2.5. Paviljonas - įvairios paskirties lengvų konstrukcijų pastatas, kurio dalis ar visos sienos įstiklintos ir kuris yra atskiras statinys ar priestatas prie kito pastato, tačiau turintis atskirą įėjimą ir atskirą stogą.
2.6. Lauko kavinė - lauke poilsio bei turizmo sezono metu įrengtas laikinasis nesudėtingų lengvų konstrukcijų statinys be pamatų arba sukomplektuota įranga (staliukai, kėdės, skėčiai, tvorelės, pakylos, gėlinės ir kt.), kurie skirti viešojo maitinimo paslaugoms teikti ir kurie išmontuojami pasibaigus poilsio bei turizmo sezonui.
2.7. Leidimas prekiauti (teikti paslaugas) viešosiose vietose (toliau – Leidimas) – dokumentas, asmeniui suteikiantis teisę verstis mažmenine prekyba ar teikti paslaugas konkrečioje Jonavos rajono savivaldybės viešojoje vietoje.
2.8. Pardavėjas – asmuo (juridinis ar fizinis asmuo, teisės aktų nustatyta tvarka turintis teisę prekiauti ar teikti paslaugas), kuris verčiasi prekyba viešosiose vietose. 
3. Kitos Nuostatuose naudojamos sąvokos suprantamos taip kaip jos apibrėžiamos Lietuvos Respublikos vietos savivaldos įstatyme, Lietuvos Respublikos rinkliavų įstatyme, Lietuvos Respublikos Vyriausybės nutarime „Dėl mažmeninės prekybos taisyklių patvirtinimo“, Lietuvos Respublikos žemės ūkio ministro įsakyme „Dėl prekybos savo gamybos žemės ūkio ir maisto produktais viešose vietose rekomendacijų aprašo patvirtinimo“, Lietuvos Respublikos socialinės apsaugos ir darbo ministro įsakyme „Dėl variklinės pavaros pramoginių įrenginių priežiūros taisyklių patvirtinimo“ bei kituose teisės aktuose.

II. PREKYBOS VIETOS IR JŲ SUTEIKIMO BŪDAI

4. Viešųjų vietų sąrašas, kuriose galima prekyba pateiktas 1 priede. 
5. Prekybos vietų skaičius konkrečioje viešojoje vietoje, kurioje galima prekyba, nustatomas savivaldybės administracijos direktoriaus įsakymu. 
6. Galimi prekybos būdai, galimų prekiauti prekių (įskaitant naudotas prekes), teikti paslaugų konkrečioje prekybos vietoje sąrašas tvirtinamas administracijos direktoriaus įsakymu.
7. Leidimai prekiauti konkrečioje prekybos vietoje pardavėjams suteikiami konkurso/atrankos būdu ir be konkurso/atrankos.
8. Jei yra paskelbtas konkursas/atranka prekiauti (teikti paslaugas) tam tikroje viešojoje vietoje, Leidimai toje vietoje išduodami tik konkursą/atranką laimėjusiems asmenims. 
9. Prekiauti 11.3. ir 11.4. būdu Leidimai išduodami tik konkurso/atrankos būdu, administracijos direktoriaus nustatyta tvarka.
10. [bookmark: _Hlk65069231]Renginio metu Leidimas pramoginėms paslaugoms teikti gali būti išduodamas konkurso būdu renginio organizatoriaus (savivaldybės biudžetinės įstaigos) nustatyta tvarka.

III. PREKYBOS BŪDAI

11. Prekybos viešosiose vietose būdai yra šie:
11.1. [bookmark: part_4d0d8306d0894f0a9949b47ffd86f68c]prekyba (paslaugų teikimas) iš (nuo) laikinųjų prekybos įrenginių;
11.2. [bookmark: part_20f4810b2d234dd69cab93e31240c9b9]prekyba (paslaugų teikimas) iš prekybai pritaikytų automobilių ar jų priekabų;
11.3. [bookmark: part_1efc3aeb50684d45acfb12f0b217a5c4][bookmark: part_d280f424d98f4a889fa42c5d966580b0]prekyba (paslaugų teikimas) iš kioskų, paviljonų;
11.4. prekyba (paslaugų teikimas) lauko kavinėse.

IV. REIKALAVIMAI PREKYBOS ĮRANGAI

12. [bookmark: part_d1af14d9267f43fd9e4d22a6abac0842]Laikinieji prekybos įrenginiai, kioskai, paviljonai, lauko kavinės, prekybai pritaikyti automobiliai ir priekabos įrengiami tik Jonavos rajono savivaldybės administracijos direktoriaus įsakymu nustatytose vietose, įsigijus Leidimą. 
13. [bookmark: part_ba4c39c07e384b7b91e15e2e92593059]Kioskai, paviljonai ir lauko kavinės įrengiami pagal teisės aktų nustatyta tvarka parengtą projektą, suderintą su Jonavos rajono savivaldybės administracija (vyriausiuoju architektu).
14. Laikinoji prekybos įranga (prekystaliai, vežimėliai, stalai, kėdės, stoveliai, skėčiai ir kt.), turi būti nedidelė, mobili, lengvai montuojamų konstrukcijų, atitinkanti lauko prekybos funkcinius reikalavimus. 
15. [bookmark: part_b43e8356d5bc4544b2e131de03ec2e52][bookmark: part_40b29b373079481aaf70660bbfc7faae][bookmark: part_2969e7206b8341d1aeb81bc76f720598]Prekybos vieta, suteikiama ne konkurso/atrankos būdu, gali užimti ne daugiau kaip 6 kv.m. plotą. Jei prekybos įrangai reikalingas didesnis plotas, pardavėjas įsigyja kitą (antrą) prekybos vietą, išskyrus prekybą renginių metu. Renginių metu Pardavėjas gali įsigyti iki 10 prekybos vietų.
16. [bookmark: _Hlk65576602][bookmark: part_5b8f6d011d1c441f8b9e2ff097c3ed1b]Išorinė reklama ant laikinųjų prekybos įrenginių, kioskų, paviljonų, lauko kavinių įrengiama vadovaujantis reklamą reglamentuojančiais teisės aktais. 
17. Prekybos vietoje, kai prekyba (paslaugų teikimas) vykdoma iš kioskų, paviljonų, iš prekybai pritaikytų automobilių ar jų priekabų, privalo būti nurodyta: juridinio asmens pavadinimas arba fizinio asmens vardas, pavardė ir individualios veiklos vykdymo pažymos arba verslo liudijimo numeris. Fiziniai asmenys, kuriems verslo liudijimas ar individualios veiklos vykdymo pažyma nėra privalomi, nurodo savo vardą ir pavardę. Šie duomenys nurodomi pardavėjo pasirinktu būdu, tačiau jie turi būti pirkėjų matomi.

V. PARDAVĖJO PAREIGOS

18. Prekybą vykdantys ir paslaugas teikiantys asmenys privalo:
18.1. [bookmark: part_2a2bb23e87aa43618c3705521f078a19]turėti suderintą prekybos (paslaugų teikimo) konkrečioje Jonavos rajono savivaldybės vietoje Leidimą, patvirtintą projektą (jeigu Lietuvos Respublikos teisės aktai numato reikalavimą, kad atitinkamas statinys gali būti įrengiamas tik pagal projektą, parengtas projektas turi būti suderintas su Jonavos rajono savivaldybės administracija), asmens tapatybę patvirtinantį dokumentą, prekių įsigijimą ir prekių kokybę patvirtinančius dokumentus arba dokumentus įrodančius, kad prekiaujama savos gamybos žemės ūkio ir maisto produktais, jei pardavėjas užsiimama maisto tvarkymo veikla, turi būti registruotas (įtrauktas į Maisto tvarkymo subjektų sąrašą) Maisto įstatymo ir Valstybinės maisto ir veterinarijos tarnybos direktoriaus nustatyta tvarka;
18.2. garantuoti, kad parduodamos tik saugios, tinkamos kokybės, komplektiškos prekės;
18.3. [bookmark: part_9e52506895a945e297d983d5f8caa661]užtikrinti, kad laikinieji prekybos įrenginiai, kioskai, paviljonai, transporto priemonės ir lauko kavinės būtų švarios, tvarkingos, estetiškos ir saugios;
18.4. [bookmark: part_1de85d430ae24514a5ebeb6a116118b8]prekybos ir paslaugų teikimo metu užtikrinti ir palaikyti viešąją tvarką, laikytis Jonavos rajono savivaldybės tarybos patvirtintų teritorijų priežiūros ir valymo taisyklių, atliekų tvarkymo taisyklių, Lietuvos Respublikos sveikatos apsaugos ministro patvirtintų higienos normų ir taisyklių reikalavimų, kitų teisės aktų, nustatančių prekybą ir paslaugų teikimą viešosiose vietose, reikalavimų;
18.5. pasibaigus darbo dienai sutvarkyti prekybos ar paslaugų teikimo vietą.
19. [bookmark: part_e62eb9ae1276474bbb56aa8b53d62f79][bookmark: part_b21b66db0d1441f8958e996cd544e423]Prekybos vieta negali kliudyti transporto ir pėsčiųjų eismui bei užstoti eismo reguliavimo techninių priemonių ir jų matomumo prie sankryžų ir perėjų.

VI. LEIDIMAS PREKIAUTI (TEIKTI PASLAUGAS) VIEŠOSIOSE VIETOSE

20. Leidimai prekiauti (teikti paslaugas) viešosiose vietose išduodami Jonavos rajono savivaldybės administracijos direktoriaus nustatyta tvarka.
21. [bookmark: part_3d391a5b5ab643528472a47eadaa2018]Už Leidimų išdavimą imama Nuostatų IX skyriuje nustatyta vietinė rinkliava.
22. Asmeniui, praradusiam Leidimą ir apie tai raštu informavusiam Jonavos rajono savivaldybės struktūrinį padalinį, išdavusį Leidimą, išduodamas Leidimo dublikatas. Už dublikato išdavimą vietinė rinkliava neimama. 
23. Leidimo turėtojas negali savo vardu įgalioti kitų asmenų verstis Leidime nurodyta veikla ar pagal sutartį perduoti jiems šios teisės.
24. Leidimo galiojimas gali būti panaikinamas Jonavos rajono savivaldybės administracijos direktoriaus įsakymu, jeigu:
24.1. asmuo pateikia prašymą dėl Leidimo galiojimo panaikinimo;
24.2. paaiškėja, jog asmuo Leidimui gauti pateikė neteisingus duomenis arba suklastotus dokumentus;
24.3. asmuo du kartus Leidimo galiojimo metu pažeidė Prekybos viešosiose vietose taisykles (asmeniui buvo paskirta administracinė nuobauda);
24.4. du kartus Leidimo galiojimo metu buvo nustatyta, kad asmuo faktiškai užėmė daugiau prekybos ploto, negu jam leista, nesilaikė Leidime nustatyto asortimento, nustatytos prekybos (paslaugų teikimo) vietos;
24.5. Leidimo galiojimo metu buvo gautas pagrįstas skundas (pagrįstais laikomi tokie skundai, kuriuos ištyrus paskirtos administracinės nuobaudos).
25. Panaikinus Leidimo galiojimą sumokėta vietinė rinkliava negrąžinama. 

VII. PREKYBOS REGLAMENTAVIMAS

26. Prekybos vietoje naudojama įranga turi būti visiškai sukomplektuota, švari, tvarkinga.
27. Prekybos vietoje privalo būti šiukšlių dėžė. Kai prekiaujama kioskuose, paviljonuose, bei lauko kavinėse, turi būti sudaroma sutartis su atliekas tvarkančia įmone. 
28. Pasibaigus darbo dienai, pardavėjai privalo sutvarkyti prekybos vietą.
29. Prekyba (paslaugų teikimas) renginių metu leidžiama tik renginių organizatoriams sutikus ir jų nurodytose vietose.
30. Leidžiama prekiauti (teikti paslaugas) tik Leidime nurodytomis prekėmis (paslaugomis).
31. Pasibaigus Leidimo galiojimo laikui, laikinieji prekybos įrenginiai, kioskai, paviljonai, lauko kavinės ir pritaikyti automobiliai ar priekabos privalo būti pašalinti. Teritorija turi būti tvarkinga ir estetiškai nepakitusi, danga nepažeista (atstatyta).
32. Išdavus Leidimą prekiauti  (teikti paslaugas) renginių metu, Leidimą gavęs asmuo privalo iškart po renginio išardyti ir išvežti laikinus prekybos (paslaugų teikimo) įrenginius.
33. Verstis licencijuojama mažmenine prekyba gali tik asmenys, įsigiję šios veiklos licencijas teisės aktų nustatyta tvarka.
34. [bookmark: part_82a6261e27db4e5891c5aad9834bc0b8]Parduodamos prekės turi būti ženklinamos vadovaujantis Lietuvos Respublikoje parduodamų daiktų (prekių) ženklinimo ir kainų nurodymo taisyklėse nustatyta tvarka.
35. Draudžiama:
35.1. [bookmark: part_5769d13efbb540dcadebb3d5357c4005]prekiauti nuo dėžių, turėklų, atramų, grindinio, žemės ir tam nepritaikytos įrangos;
35.2. [bookmark: part_ca44b614ea334a86bd9480352312a014][bookmark: part_c1363adaa08848c79560d2566b95170e]parduoti prekes, kurių mažmeninė prekyba viešosiose vietose yra uždrausta Lietuvos Respublikos įstatymų ir kitų teisės aktų;
35.3. [bookmark: part_9855341029fe4ec5812d59f38f88b2b6]parduoti prekes, kurių įsigijimas teisės aktų nustatyta tvarka nepatvirtintas prekių įsigijimą patvirtinančiais dokumentais;
35.4. [bookmark: part_8550600ef70943c39ae38230e134f9d8]parduoti prekes be jų atitikties privalomiesiems reikalavimams dokumentų, jeigu teisės aktuose nustatyta, kad tokie dokumentai privalomi;
35.5. [bookmark: part_d24fa0b0deb04c1d9c5e207142bb175a]parduoti prekes, kurios nepaženklintos teisės aktų nustatyta tvarka;
35.6. [bookmark: part_dc02d5faecf74853a04f63e73e91d515]parduoti prekes, kurių tinkamumo naudoti terminas pasibaigęs;
35.7. renginių metu vykdant prekybą (paslaugų teikimą) naudoti vienkartinius plastikinius gaminius.
36. Parduodamos prekės turi atitikti Lietuvos Respublikos Vyriausybės 2001 m. birželio 11 d. nutarimu Nr. 697 patvirtintose Mažmeninės prekybos taisyklėse, Lietuvos Respublikos žemės ūkio ministro 2009 m. gegužės 15 d. įsakymu Nr. 3D-357 patvirtintame Prekybos savos gamybos žemės ūkio ir maisto produktais viešose vietose rekomendacijų apraše, kituose teisės aktuose nustatytus toms prekėms taikomus reikalavimus.

VIII. PREKYBOS VIEŠOSIOSE VIETOSE KONTROLĖ

37. Pardavėjų veiklą, jų parduodamų prekių saugą ir kokybę gali tikrinti teisės aktais tam įgalioti policijos pareigūnai, Valstybinės maisto ir veterinarijos tarnybos, Valstybinės vartotojų teisių apsaugos tarnybos, Valstybinės mokesčių inspekcijos, Jonavos rajono savivaldybės administracijos darbuotojai, kitų institucijų darbuotojai teisės aktų nustatyta tvarka.

IX. RINKLIAVŲ MOKĖJIMAS IR DYDŽIAI

38. [bookmark: part_e7458c5290a844b7b2ded4efd0e5c723][bookmark: part_b0d99e8bb2d34a1d83cc4f4a75918d14][bookmark: part_55d5054ae0d74f519f0fc8aad43b121a]Vietinė rinkliava už Leidimo prekiauti viešosiose vietose išdavimą (toliau – rinkliava) yra  nustatyta privaloma įmoka pardavėjams už prekybą viešosiose vietose.
39. Prekybai viešosiose vietose taikomi šie rinkliavų dydžiai:
	Eil. Nr.
	Rinkliavos objektas
	Rinkliavos dydis, Eur 

	
	
	dienai
	mėnesiui
	metams

	1.
	Prekyba ir (ar) paslaugų teikimas iš (nuo) laikinųjų prekybos įrenginių ar iš prekybai įrengtų specializuotų transporto priemonių, iš transporto priemonių ar jų priekabų
	
	
	

	1.1.
	Kitos prekės, paslaugos, viešas maitinimas (už 1 vietą iki 6 m2) 
	3,0
	30,0
	300,0

	1.2.
	Ūkininko ūkyje užauginta žemės ūkio produkcija nuo prekystalių (už 1 vietą iki 6 m2)
	2,0
	20,0
	200,0

	2.
	Prekyba maisto ir ne maisto prekėmis, paslaugų teikimas įrengtuose laikinuose prekybos kioskuose, paviljonuose, lauko kavinėse, kituose laikinuose statiniuose (už 1 vietą iki 15 m² ).
	6,0
	60,0
	600,0

	3.
	Paslaugų teikimas, kai reikalingas plotas virš 100 m²
	20,0
	200,0
	2000,0

	4.
	Šventėse, mugėse ir kituose organizuojamuose renginiuose:
	Vienkartinis rinkliavos dydis, Eur

	4.1.
	prekyba ūkininkų produkcija, tautodailės gaminiais, rankdarbiais, dailės dirbiniais (už 1 vietą iki 6 m² plotą)
	8,0

	4.2.
	prekyba fasuotais maisto produktais ir kitomis ne maisto prekėmis (už 1 vietą iki 6 m² ploto)
	10,0

	4.3.
	viešasis maitinimas (už 1 vietą iki 6 m² ploto)
	20,0

	4.4.
	paslaugoms, pramogoms (pripučiamas atrakcionas, batutas, elektromobiliai ir kt.) (už vieną paslaugos rūšį) teikti
	15,0

	4.5.
	paslaugoms, kai paslaugos teikėjas parenkamas konkurso būdu 
	100,0



40. Prekybai Joninių šventės metu, Jonavos miesto šventės (gimtadienio) metu Jonavos mieste taikomas rinkliavos dydžio koeficientas 2, t.y. rinkliavos dydis didinamas dvigubai. 
41. Prekybai kaimo seniūnijose rinkliavos dydžiui taikomas koeficientas 0,5, t.y. rinkliavos dydis mažinamas per pusę. 

X. LENGVATOS

42. Nuo rinkliavos atleidžiami:
42.1. Kaimo seniūnijose prekiaujantys Pardavėjai, parduodantys savo užaugintą, pagamintą produkciją (ūkininkų produkciją), surinktas miško gėrybes.
42.2. [bookmark: _Hlk65067995]Nevyriausybinės organizacijos, moksleivius, neįgaliuosius vienijančios įstaigos, organizacijos savo veiklos pristatymo ir panašių renginių metu.
42.3. Jonavos rajono savivaldybėje gyvenamąją vietą deklaravę pensininkai ir neįgalieji, turintys pensininko arba neįgaliojo pažymėjimą.
42.4. Tautodailininkai, amatininkai, turintys tautinio paveldo sertifikatus, tautodailininko ar amatininko pažymėjimus ir prekiaujantys savo darbo tautodailės ir dailiųjų amatų gaminiais.
42.5. Renginių rėmėjai (fiziniai ir juridiniai asmenys) remiantys renginį nuo 100 eurų, bet ne mažiau nei kainuotų Leidimas, prekiauti to renginio metu.
43. Jonavos rajono savivaldybėje gyvenamąją vietą deklaravusiems fiziniams asmenims, Jonavos rajono savivaldybėje registruotiems juridiniams asmenims suteikiama 50 proc. nuolaida:
43.1. įsigyjant Leidimą ne trumpesniam kaip 1 mėnesio laikotarpiui;
43.2. įsigyjant Leidimą prekybai renginių metu.
44. Lengvata taikoma tik vienai prekybos vietai. Nurodyti vietinės rinkliavos mokėtojai už antrąją ir kitas papildomas prekybos vietas vietinę rinkliavą moka nustatytais vietinės rinkliavos dydžiais.

XI. RINKLIAVOS RINKIMAS, APSKAITA, GRĄŽINIMAS IR KONTROLĖ
	
45. Leidimai išduodami sumokėjus vietinę rinkliavą į Jonavos rajono savivaldybės biudžeto surenkamąją sąskaitą, nurodant savivaldybės administracijos direktoriaus įsakymu patvirtintą įmokos kodą.
46. Leidimus išduodantys Jonavos rajono savivaldybės administracijos struktūriniai padaliniai tvarko rinkliavų apskaitą savivaldybės administracijos direktoriaus nustatyta tvarka.
47. Sumokėta vietinė rinkliava arba jos dalis gali būti grąžinama Lietuvos Respublikos rinkliavų įstatyme nustatytais atvejais.
48. Vietinė rinkliava arba jos dalis grąžinama per 30 dienų po rašytinio prašymo grąžinti permoką gavimo dienos, suderinus prašymą su savivaldybės administracijos atitinkamu struktūriniu padaliniu, išdavusiu Leidimą. Prašymas dėl permokos grąžinimo pateikiamas teisės aktais nustatytais terminais.
49. [bookmark: _Hlk65586700]Delspinigiai už rinkliavų nesumokėjimą laiku nėra skaičiuojami. Nesumokėjus rinkliavos Leidimas neišduodamas. Rinkliavos mokėjimas dalimis nenumatomas.
50. Rinkliavų rinkimą kontroliuoja savivaldybės Kontrolės ir audito tarnyba. 

XII. BAIGIAMOSIOS NUOSTATOS

51. Už Nuostatų nesilaikymą atsakoma teisės aktų nustatyta tvarka.



                                                  ______________________________

Jonavos rajono savivaldybės       
tarybos 2021 m. balandžio  29   d. 
sprendimo Nr. 1TS-  
priedas
						

PREKYBOS IR PASLAUGŲ TEIKIMO VIETŲ JONAVOS MIESTO SENIŪNIJOS VIEŠOSIOSE VIETOSE SĄRAŠAS 

	Nr.
	VIETA
	VIETOS KOORDINATĖS (LKS)

	1.
	Jonavos I (Joninių) tvenkinio poilsio zona
	517058, 6104756

	2.
	Joninių slėnio poilsio zona
	517102, 6104654

	3.
	J. Basanavičiaus g. 9B, Jonava (Ramybės skvero poilsio zona)
	517819, 6104368

	4.
	J. Basanavičiaus g. 9, Jonava (automobilių stovėjimo aikštelė)
	517881, 6104335

	5.
	Panerių g. 4A, Jonava (poilsio zona Neries krantinėje)
	518030, 6103825

	6.
	Rambyno g. prie Nr. 25, Jonava (automobilių stovėjimo aikštelė)
	517526, 6105734

	7.
	Kosmonautų g. prie Nr.17, Jonava (automobilių stovėjimo aikštelė)
	518021, 6104895

	8.
	Kosmonautų g. prie Nr. 2A, Jonava (automobilių stovėjimo aikštelė)
	517586, 6104745

	9.
	Chemikų g. prie Nr. 37, Jonava (automobilių stovėjimo aikštelė)
	516667, 6104420

	10.
	Vasario 16-osios g. prie Nr. 24, Jonava (automobilių stovėjimo aikštelė)
	517332, 6104097

	11.
	Žeimių tak. prie Nr. 20, Jonava (automobilių stovėjimo aikštelė prie J. Ralio gimnazijos)
	517543, 6105107

	12.
	Pėsčiųjų takas nuo Chemikų g. iki P. Vaičiūno g., Jonava
	516385, 6104352

	13.
	Prie Jonavos (Šmatų) kapinių (automobilių stovėjimo aikštelė)
	516798, 6106956



PREKYBOS IR PASLAUGŲ TEIKIMO VIETŲ JONAVOS RAJONO KAIMIŠKŲJŲ SENIŪNIJŲ VIEŠOSIOSE VIETOSE SĄRAŠAS

	Nr.
	VIETA
	VIETOS KOORDINATĖS (LKS)

	
	Bukonių seniūnija
	

	14.
	Kačėnų g., Bukonių k., Jonavos r.
	523605, 6121224

	15.
	Plento g., Liepių k., Jonavos r.
	519310, 6116347

	16.
	Žeimių g., Vaivadiškių k., Jonavos r.
	517260, 6111876

	
	Kulvos seniūnija
	

	17.
	Kauno g. 3, Kulvos  k., Jonavos r. (parapijos namų aikštelė)
	511645, 6108280

	18.
	Ramioji g., Kulvos k., Jonavos r. (Kulvos kapinės)
	511376, 6108329

	19.
	Kauno g. 28, Kulvos  k., Jonavos r. (kultūros  centro  aikštelė,  Kulvos parkas)
	510900, 6107354

	20.
	Kauno  g.,  Ručiūnų  k., Jonavos r. (poilsio aikštelė)
	512096, 6110409

	21.
	Sodo g. 4, Čičinų k., Jonavos r. (kultūros centro aikštelė)
	511296, 6104192

	22.
	Rodžių g. 12, Batėgalos k., Jonavos r. (aikštelė prie universalaus daugiafunkcinio centro)
	507245, 6100961

	
	Ruklos seniūnija
	

	23.
	Prie Karaliaus Mindaugo g. 2, Ruklos mstl., Jonavos r. (aikštelė)
	523688, 6101958

	24.
	Prie Karaliaus Mindaugo g. 3, Ruklos mstl., Jonavos r.
	523849, 6101842

	
	Šilų seniūnija
	

	25.
	Beržų g. 2, Šilų k. , Jonavos r. (prie seniūnijos pastato)
	521215, 6109756

	26.
	Prie P. Vaičiūno g. 21, Panoterių mstl., Jonavos r.
	527301, 6117855

	
	Šveicarijos seniūnija
	

	27.
	Prie Pergalės g. 17A, Šveicarijos k., Jonavos r. (automobilių stovėjimo aikštelė)
	516410, 6100990

	
	Upninkų seniūnija
	

	28.
	Prie Jaunystės g. 6, Upninkų k., Jonavos r. (aikštelė prie parduotuvės)
	534139, 6105389

	29.
	Prie Jaunystės g. 2, Upninkų k., Jonavos r.
	534281, 6105381

	30.
	Šventosios g. 1G, Upninkų k., Jonavos r. (paplūdimys prie tilto per Šventosios upę)
	533901, 6106526

	31. 
	Šventosios g. 1C, Upninkų k., Jonavos r. (aikštelė prie kapinių)
	534388, 6106020

	
	Užusalių seniūnija
	

	32.
	Draugystės g., Išorų k., Jonavos r. 
	508041, 6095595

	33.
	Neries g., Išorų k., Jonavos r. (riedlenčių rampa) 
	508183, 6095659

	34.
	Kalkinės g., Šešuvos k., Jonavos r.
	506060, 6094501

	35.
	Plento g. 10A, Kalnėnų k., Jonavos r. 
	510001, 6094617

	36.
	Tvenkinio g., Užusalių k., Jonavos r.
	511761, 6094440

	37.
	Taikos g. 28A, Užusalių k., Jonavos r.
	512285, 6093945

	38.
	Saulės g. 9A, Užusalių k., Jonavos r. 
	512305, 6093878

	39.
	Prie Taikos g. 30A, Užusalių k., Jonavos r. (centrinė aikštė) 
	512367, 6093961

	40.
	Prie Senasis Kauno kel. 22, Krėslynų k., Jonavos r. (prie Krėslynų kapinių)
	506775, 6096169

	41.
	Taikos g., Užusalių k., Jonavos r. (prie Užusalių kapinių)
	511631, 6094035

	42.
	Paskutiškių k., Jonavos r. (prie Paskutiškių kapinių)
	515125, 6095462

	
	Žeimių seniūnija
	

	43.
	Prie Kauno g. 43, Žeimių mstl., Jonavos r. (aikštelė prie pašto)
	513999, 6115927

	44.
	Kauno g., Žeimių mstl., Jonavos r. (prie kapinių)
	513581, 6115210

	45.
	Jonavos g. 9, Juškonių k., Jonavos r. (aikštelė prie kultūros centro)
	515310, 6122575

	46.
	Prie Pergalės ir Šermukšnių g. sankryžos Kuigalių k., Jonavos r.
	505763, 6116649

	47.
	Prie Šviesos g. 23 Naujasodžio k., Jonavos r. (aikštelė prie daugiabučio namo)
	507001, 6110703


__________________

